經數:一九六七

經名:念佛三昧寶王論卷下

頁數:一四一

上	欄

不可議也. 經云. 或現小身. 丈六八尺者. 皆衆

生心水中佛也. 佛尙無形. 豈有二哉. 淨國穢

土亦自彼耳. 若欲將念三身破三種障. 今試

明之. 爾佛身之生. 從止觀生. 止觀不□. 其障

必起. 念佛之人. 修止心比昏. 闇障起. 而障

化身佛. 又須以觀心策之. 念白女光. 破昏闇

障也. 修觀心色. 無惡不造. 而障報身佛. 還

修於止. 止一切惡. 念諸佛. 昔因□沙功德.

智慧圓滿. 酬因曰報. 破惡念障也. 若二邊

障動詭狀殊形. 萬相紛綸. 兩賊强軟. 障法身

佛也. 以中道第一義空. 破之偈曰

無色無形相    無根無住處

不生不滅故    敬禮無所觀

所觀之理. 如毘嵐猛風. 吹散重雲. 顯明法身

淸淨寶月. 破逼惱障也. 應病與藥. 不其然歟

(此是天[&FFFF]#智者大師所解. 披尋未廣. 實未曾見諸師有斯

妙釋也. 止觀意前已略辨俟. 在口釋非文字能徵也)

我旣化人. 人亦化物. 物我俱成. 三昧彌興.

衆生無盡.  三昧不絶也

已上六門. 盡是念現在阿彌陀佛. 以通三世

之意也. 廣如安樂集. 天台十疑論. 咸法師釋

群疑論. 往生傳. 稠禪師法寶義論所解. 亦如

飛錫先撰無上深妙禪門傳集法寶一卷. 廣

明也

念佛三昧寶王論卷中

中	欄

念佛三昧寶王論卷下

唐紫閣山草堂寺沙門飛錫撰

念過去佛因果相同門第十四

問曰. 念現在佛. 專注一境. 已聞奧義. 所念

之佛. 窮玄極聖. 尊號如來可矣. 而能念佛人.

俯窺眞門. 尙在凡位. 安得□竊言同正覺哉.

對曰. 三昧海經云. 所念之佛. 如出胎師子

王. 喩佛果也. 能念佛人. 如在胎師子王. 喩佛

子也. 因果雖殊. 威神相繼. 論其佛也. 更何

異焉. 欲念令在胎師子便能哮吼飛落走伏者.

未之有也. 出胎之後. 可翹足而待. 曾何闕

矣. 而因果相同. 其義一也. 又法鼓經云. 如波

斯匿王. 與敵國戰. 有中毒箭苦不可堪聞. 有

良藥名消毒. 王以藥塗鼓. 以猿擊之. 能令毒

箭聲下跳出. 平復如故. 若聞釋迦牟尼佛名.

及聞信方廣比丘名. 能令身中三毒之箭聲

下跳出. 是故此經. 名大法鼓. 釋迦卽過去佛

果也. 比丘卽方廣人因也. 滅罪相同. 其義二

也. 斯兩經雖未階極聖. 聞名獲益. 與佛不異.

故法華三昧師資傳五卷中說. 隋朝南嶽思

大禪師. 有弟子大善禪師. 得慈悲三昧時. 迪

陽內史. 鄭僧果. 素非深信. 嘗會出獵圍鹿數

十頭. 謂縣令陳正葉曰. 公常稱大善禪師. 有

慈悲之力. 其如此鹿何正葉. 卽率左右數人.

齊稱曰南無大善禪師一聲. 于時群鹿飛空

而出. 則以觀音神力. 復何異哉. 大善與智者

齊名於時矣. 若不侮聖人之言. 則念佛三昧

下	欄

殄魔息災. 猶金之在冶矣. 豈得推移□曉而

不習哉

無心念佛理事雙修門第十五

問曰. 圓念三世. 或專面一方. 謹聞幽義也.

皆有念有思有生有滅. 安得與勝天王所問

經. 以無所念心而修念佛之旨同焉. 對曰.

無念之說. 人多泣岐. 不細精硏. 猶恐迷徑. 今

以理事門辯之. 言理門者. 眞無念也. 釋曰. 有

之與無. 卽此念而本無矣. 何者佛從念生. 心

卽是佛. 如刀不自割. 指不自觸. 佛不自佛. 心

不自心. 安得佛外立心心外立佛. 佛旣不有.

心豈有哉. 無心念佛. 其義明矣. 故世人謂念

佛有念也. 吾則謂念佛無念也. 更何惑焉. 又

念卽是空. 焉得有念. 非念滅空. 焉得無念. 念

性自空. 焉得生滅. 又無所念心者. 以無所住

也. 而修念佛者. 而生其心也. 無所念心者. 從

無住本也. 而修念佛者. 立一切法也. 無所念

心者. 念卽是空也. 而修念佛者. 空卽是念也.

不異之有此明中道矣. 雙寂曰止也. 雙照曰

觀也. 定慧不□. 非正受也. 豈得三昧之名

歟. 今則照而常寂. 無所念心矣. 寂而常照. 而

修念佛焉. 如來證寂照三摩地. 念佛三昧究

竟之位也. 故此三昧. 能生首楞嚴王師子吼

定明矣. 如菩薩念佛三昧經破相偈曰

念佛眞金色    安住無著心

觀法何名佛    攝心□相續

金色非如來    四陰亦如是

離色非如來    想識應當知

此是佛世尊    最勝寂靜處

經數:一九六七

經名:念佛三昧寶王論卷下

頁數:一四二

上	欄

善能滅一切   外道諸邪見

如龍王降雨   澤及於一切

此經明六度萬行. 未有一法不是念佛三昧

者也. 問曰. 理門已竟. 願示事門. 令其學者得

眞無念. 協般若波羅蜜. 開無相大乘甚深禪

定. 不亦博哉. 對曰. 夫理之與事. 相去若何.

前明卽事之理. 今明卽理之事. 大品經云. 佛

爲鈍根人. 說諸法空寂. 以其動生執見也. 爲

利根人. 說諸佛相好. 如其蓮不染塵也. 則須

菩提. 小乘解空第一. 無名無相. 及夫得記. 當

來成佛. 號曰名相如來. 苟非小乘. 常恐聲香

味觸得其便耳. 逃遁未暇. 安敢盤遊名相之

園苑歟. 旣達名相. 故獲佛記也. 言事門者. 夫

佛生於心. 般舟無念而已. 至境出於我. 法華

不速而自來. 無所念心者. 絶諸亂想也. 而修

念佛者. 善想一佛也. 則文殊所說摩訶般若

經云. 若人學射. 久習則巧. 後雖無心. 箭發皆

中. 若人欲入一行三昧. 隨佛方所. 專稱名

字. 念念相續. 卽於念中. 見三世佛. 如彼習

射. 旣孰之後. 無心皆中. 非無念也何耶. 是以

方等曰. □□念勿休息. 佛當現也. 瓔珞經云.

道名一心. 多想非道. 坐禪三昧經云. 菩薩坐

禪. 不念一切. 唯念一佛. 如淸冷海中金須彌

山王. 乃至功德法身亦如是念. 問曰. 若言無

念是三昧者. 直超無念. 更何迂□. 而用於念

哉. 對曰. 楞伽經云. 用楔出楔. 俗諺云. 使賊

捉賊. 今則以念止念. 有何不可. 肉念之熟也.

不謀而自成. 不用力矣. 如劍容舞劍. 忽揮之

靑雲. 以□背承. 未嘗或失. □丁解牛. 投?皆

中	欄

虛. 音合桑林之舞. 此念之熟也. 不亦明焉. 故

起信論云. 若知雖說無有能說可說. 雖念亦

無能念可念. 名爲隨順. 若離於念. 名爲得

入. 得入者眞如三昧也. 肉乎無念之位. 在於

妙覺. 蓋以了心初生之相也. 而言知初相者.

所謂無念. 非菩薩十地所知. 而今之人. 尙未

階十信. 卽不依馬鳴大士. 從說入於無說. 從

念入於無念. 實恐慕崇臺. 而輕累土. 倒裳索

領. 其可得哉. 大佛頂諸菩薩萬行首楞嚴經

云. 大勢至法王子. 與其同倫五十二菩薩. 卽

從座起. 頂禮佛足. 而白佛言. 我憶往昔□河

沙劫. 有佛出世. 名無量光. 十二如來相繼一

劫. 其最後佛. 名超日月光. 彼佛敎我念佛三

昧. 譬如有人. 一專爲憶. 一人專念. 如是二

人. 若逢不逢. 或見非見. 二人相憶. 二憶念深.

如是乃至從生至生. 同於形影. 不相乖異. 十

方如來. 憐念衆生. 如母憶子. 若子逃逝. 雖憶

何爲. 子若憶母. 如母憶時. 母子歷生. 不相違

遠. 若衆生心. 憶佛念佛. 現前當來. 必定見

佛. 去佛不遠. 不假方便. 自得心開. 如染香

人身有香氣. 此則名曰香光莊嚴. 我本因地.

以念佛心. 入無生忍. 今於此界. 攝念佛人. 歸

於淨土. 佛問圓通. 我無選擇. 都攝六根. 淨念

相繼. 得三摩提. 斯爲第一

了心境界妄想不生門第十六

問曰. 不了心及緣. 卽起二妄想. 今存所念之

佛. 能念之心. 豈非二妄想耶. 對曰. 楞伽經

云. 了心及境界. 妄想卽不生. 不生心者. 卽

種種遠離能相所相. 吾今念千輪萬字紺目

下	欄

白女種種之相. 皆吾自心. 無佛可得. 緣旣不

有. 心豈有哉. 則能相之念. 所相之佛. 自遠離

矣. 安得住於二妄想耶. 前聖所知. 轉相傳

授. 妄想無性. 於□悟矣. 又如觀佛實相觀身

亦然. 遇境皆眞. 無心不佛中道之理. 遍於一

切. 豈存於所緣之佛歟. 又解云. 如鼻有墨點.

對之明鏡. 人惡其墨. 但□于鏡. 其可得耶. 好

惡是非. 對之前境. 不了自心. 但尤于境. 其可

得耶. 未若洗分別之鼻墨. 則一鏡圓淨矣. 萬

境咸眞矣. 執石成寶矣. 衆生卽佛矣. 故續高

僧傳云. 齊朝有向居士. 致書通好於惠可禪

師曰. 影由形起. 響逐聲來. 弄影勞形. 不知形

是影本. 揚聲止響. 不識聲是響根. 除煩惱而

心涅槃者. 喩避形而覓影. 離衆生而心佛性

者. 喩默聲而尋響. 故知. 迷悟一塗. 愚智非

別. 無名作名. 因其名是非生矣. 無理作理. 因

其理諍論起矣. 幻化非眞. 誰是誰非. 虛妄無

實. 何空何有. 將知得. 無所得失無所失矣. 未

及造談. 聊申此意. 想爲答之慧可禪師. 命筆

迷意. 答居士曰. 說此眞法. 皆如實. 契眞幽

理. 竟不殊本迷. 摩尼謂瓦礫. 豁然自覺是眞

殊. 無明智慧等無異. 當知. 萬法卽皆如. 破此

二見之徒輩. 申辭措意. 作斯書. 觀身與佛無

差別. 何須更覓彼無餘. 此二上士. 依達磨大

師稱法之行. 理觀用心. 皆是念中道第一義

諦法身佛也. 必不離念存於無念. 離生立於

無生. 若謂離之而別立者. 斯不了煩惱卽涅

槃. 衆生卽諸佛. 安得悟彼瓦礫如眞珠哉. 旣

離之不可. 卽念佛而眞無念也. 卽往生而眞

經數: 一九六七

經名: 念佛三昧寶王論卷下

頁數: 一四三

上	欄

無生也. 夫如是則其義煥然. 若秋天澄霽明

月出雲矣. 豈同愚人觀指而不觀月哉

諸佛解脫心行中心門第十七

問曰. 念佛名眞無念. 往生名眞無生. 信矣維

摩經云. 諸佛解脫. 當於何心. 當於一切衆生

心行中心. 旣曰一切心行中心. 何不心於自

心. 而乃心於外佛耶. 對曰. 子謂念佛三昧無

上妙禪. 非心行中心者. 不然也. 爲子明之. 夫

心之爲行者. 行於三境也. 一行善境. 卽念佛

三昧. 善中之善. 天中之天. 二行不善境. 謂

貪瞋癡等諸惡境界. 三行無記境. 謂其心不

住善惡. 不緣若論. 夫理性理. 遍前三. 語其順

理. 唯留善境. 經云. 所謂取我是垢. 不取我

是淨者. 謂不了法性體無□貪. 違於法性. 而

不行施. 縱施住施. 不能捨施. 非垢如何. 若能

了知隨順法性行檀波羅蜜. 無□施相. 善順

於理. 非淨如何. 不善無記. 乖於法性. 不可與

善聯鍍也. 故勝天王問佛. 六何菩薩. 通達禪

波羅蜜. 佛告大王. 菩薩摩訶薩學般若波羅

蜜. 行禪波羅蜜. 當觀此心行於何境. 若善不

善無記境界. 若行善境則勤修習. 譬如蓮華

不停水滴一. 不善海不得暫住. 據斯金口. 豈

有不善無記. 而不□之哉. 是則順理. 善心行

於善境熾然. 念佛解脫在心行中. 若謂念佛

心行. 而非解脫者. 不善無記二種心行. 豈得

有哉. 如斯解脫. 迷之則滯於浩劫. 悟之則證

如反掌. 習禪明鏡. 允玆在玆. 如來世雄. 考彼

群定. 以念佛三昧. 爲禪中王諸餘三昧. 有待

有對者. 皆匹夫之定耳. 然寶王三昧. 不住尊

中	欄

相. 不住卑相. 邪相正相. 生死相涅槃相. 煩惱

相菩提相. 靜相亂相. 成正覺相. 度衆生相. 坐

道場相. 無所得相. 如是等相皆悉不住. 猶如

夢覺廓無來去. 故大品云. 無去無來是佛. 夫

如是則尙遣乎中道. 豈住於邊□哉. 如諸海

無行經偈云

譬如人   於夢中	得佛道	度衆生

此無道   無衆生	佛法性	亦復然

坐道場   無所得	若不得	則不有

明無明   同一相	知如是	爲世尊

衆生性   卽菩提	菩提性	卽衆生

菩薩衆   亦不二	知如是	爲世尊

三業供養眞實表敬門第十八

問曰. 三昧觀門已聞奇唱. 三業供養佛在滅

後. 獻福何多. 對曰. 夫論供養法界海者. 萬行

之中. 能淨三業. 皆名供養也. 肉浪思眞境. 而

非供養哉. 理趣曰. 觀一切法. 若常若無常. 皆

不可得. 於諸如來. 廣設供養. 不亦明焉. 又如

來在世. 嚴薦表誠. 皆言華雲香海. 遍微塵刹.

猶恨其少. 大士所以. 入觀用想. 須彌爲燈炷.

大海爲油盞. 未展殷敬. 故焚金色之僻. 獻淨

明之塔. 金身火焰洞照十方. 則喜見菩薩. 其

例矣. 而今之人. 但推於自心. 或遙指華樹. 乖

奉獻之儀. 何慢之深也. 子問佛在滅後獻福

何多者. 試爲明之. 且丁蘭刻木於堂. 溫淸如

在. 名光靑史. 人到于今稱之. 爲眞孝子也. 若

如來在世. 金山晃耀. 嚴相赫然. 誰有睹之. 不

發道意. 獻華伸懇. 不亦易哉. □世雄晦跡月

隱重山. 不奉眞儀. 但傳貝葉. 對之形像. 發無

下	欄

上意. 能獻一華. 此志此心足可嘉尙. 有如是

者. 不亦難哉. 涅槃云. 乃至獻一華. 則生不動

國. 是則一香一華一燈一樂. 及以飮食. 盡心

樂得奉□三世諸佛者. 淨土妙因. 成聖元始.

安得輕易其事. 而不遵之哉. 若離於此行. 而

聽無稽之言. 獻心華點心燈. 焚心香禮心佛.

而欲心於正覺者. 亦何異騁猿□之巧. 守梅

林之望歟. 及令彼衣心衣飯. 心飯則困拒不

已. 至於六度萬行. 何乃排於空見之心哉. 指

心指空之言. 其過若此. 不可不愼也. 眞言門

中瑜伽觀行. 亦約事門. 表相不一向推心. 常

嚴薦香華. 六時無廢也

無相獻華信毁交報門第十九

問曰. 華者事也. 理在何焉. 信之與毁. 交報

在何. 對曰. 華卽理也. 色卽空也. 信之報者.

悲華經云. 昔有王子. 名無所畏. 手持蓮華.

上寶藏佛. 佛言. 汝以蓮華. 印於虛空. 今與汝

號. 名虛空印. 當來成佛. 世界名蓮華. 佛號蓮

華尊. 汝是也. 國土及佛. 皆約昔日所獻蓮華.

而爲號者. 欲令明識行因感果之義也. 何乃

沮檀度之獻華. 而欲別遵之無相哉. 毁之報

者. 大方廣總持經說. 昔有一比丘名淨命. 住

於正見. 持華供養. 又一比丘名法行. 住於邪

見. 坐得四禪. 常說空宗般若最勝. 謗淨命法

師云. 淨命所受諸華. 不持供養. 而自受用. 坐

此一言. 於六萬世. 常無舌根. 乃至成佛. 猶居

五濁. 彼何人耶. 卽釋迦是也. 佛言. 少聞之

人. 於我法中. 作二說者. 命終之後. 隨於地獄.

多百千劫. 若以惡眼. 視發菩提心人. 得無眼

經數:一九六八

經名:往生淨土決疑行願二門

頁數:一四四

上	欄

報. 以惡口. 謗發菩提心人. 得無舌報. 若唯修

一般若波羅蜜. 得菩薩者. 往昔迦尸迦王. 行

菩薩行. 時捨所愛身頭目髓腦. 爾時此王豈

無智慧哉. 則知六波羅蜜. 應具足. 修執一非

餘. 是爲魔業. 安得棄獻華之檀波羅蜜. 而以

惡取空. 僭易於般若眞無相哉. 無舌之報. 自

貽伊咎. 如來所以. 自引昔非. 欲令衆生不覆

車於前轍耳. 一華若此. 一切土木形像. 竹帛諸

經. 剃髮僧尼. 住持三寶. 戒定慧學. 無論福田

及非福田. 悉可敬之. 一切皆入眞實三業供

法界海中. 有何不可. 而欲略之哉. 法華偈云

若人於塔廟	寶像及□像

以華香幡蓋	敬心而供養

乃至一小音	皆已成佛道

萬善同歸皆成三昧門第二十

問曰. 夫施燈長明. 生日月宮. 華香幡蓋. 與

燈未異. 盡生天之福也. 而云皆已成佛道者.

何酬報之深哉. 對曰. 如帝王行幸. 萬乘千官.

步卒已來. 皆帶御字. 犯之天仗. 死在斯須.

若□輅還宮. 步卒放散. 歸乎村墅. 苟稱於御

字. 亦死在斯須. 且步卒是同. 而生死有異.

蓋爲緣起之殊. 有玆寵辱也. 向若華蓋香燈.

不遇法華經. 王命之天仗實. 亦報在天宮. 今

逢三昧寶王. 猶當扈從. 乃至獻一華. 皆已成

佛道. 斯則佛種. 從緣起理敎然耳. 亦猶鳥向

須彌. 皆同一色. 水朝巨海. 無復異名. 故大寶

積經文殊普門會. 會天龍八部. 地獄畜生. 色

聲香等. 一切萬法. 皆三昧者. 亦猶毛容巨海.

芥納須彌. 豈毛芥之神乎. 蓋神者神之耳. 則

中	欄

知. 解猶於目. 行類於足. 解正卽行正. 解邪卽

行邪. 魔佛淺深俱憑於解. 故涅槃曰. 於戒緩

者. 不名爲緩. 於乘緩者. 乃名爲緩. 乘者卽慧

解之稱也. 一行旣爾. 萬行皆然. 法華三昧者.

卽念佛三昧也. 是以如來名此勝定. 爲三昧寶

王. 爲光明藏. 爲除罪珠. 爲邪見燈. 迷衢者

導. 王子金印. 貧夫寶藏. 空三昧聖三昧. 陀羅

尼眞思惟. 最勝觀如意珠. 佛性法性僧性. 無

盡藏勝方便. 大慧光明. 消惡觀法三昧等. 故

知. 敎理行果. 八萬四千波羅蜜門. 皆是念佛三

昧之異名也. 夫如是則獻一華. 遍奉於三世

塵刹. 念一佛體. 通於未來世雄. 如大地. 而爲

射的. 豈有箭發而不中者哉. 不然則違思益

經. 畏空捨空. 行空索空之□耳. 客曰. 醫去留

藥. 商行寄金. 前賢所藏. 非其人. 不可. 弟子

昧道□學. 輒窺三昧之門. 尙期無生. 每希一

實之唱. 如上奧旨法之寶印. 動寂雙照. 理事

圓融. 擧心咸眞. 觸類而長. 稱於南無. 皆成於

佛道. 散華迪指. 盡超於菩提. 經王所在而自

尊. 目醫金□而抉膜. 二十門義. 未嘗聞諸欣

□雪輕衆生之愆. 得優游寶莊嚴之士. 何斯

幸也. 願不易此身. 獲醍□之妙記. 悟當來諸

佛. 卽衆生是. 焉遂稽首多寶塔. 對之蓮華僧

與吾. 普觀十方尊. 圓念三世佛. 長□叉手. 而

說頌曰

一心憶念過去佛  亦憶未來諸世尊

現在一切人中雄  亦學於其所說法

無有一佛在過去  亦無現在及當來

唯此淸淨微妙禪  彼不可言證能說

下	欄

念佛三昧寶王論卷下終

跋寶王論後

夫子曰. 立則見其參於前也. 在歟則見其倚

於迪也. 夫然後行. 漢書曰. 坐則見堯於牆. 食

則見堯於羹. 道之不可須臾離也. 如此雖然.

此特域中之道爾. 首楞嚴經云. 若諸衆生. 憶

佛念佛. 現前當來. 必定見佛. 不假方便自得

心開. 予謂修念佛三昧. 亦當如參前倚迪. 與

夫見堯之義. 行住坐臥. 皆應憶念. 何患不見

佛哉. 此眞出世成道之要津也. 修是三昧者.

當以安養爲期. 蓋彌陀願力. 以接引群生爲

務. 大光普照. 攝取不捨. 凡存念者. 盡得往

生. 其利博哉. 豈特見堯於牆於羹. 但虛想乎.

政和七年十一月三日. 於符離境舟中. 因觀

唐釋飛錫念佛寶王論遂思. 吾夫子. 與漢史

之言. 與佛合若符契乃紀於此帙. 冀時觀之.

以自策焉. 凡見聞者其亦勉. 諸黃伯思長. 孺

父謹書

1往生淨土決疑行願二門

宋耆山沙門遵式述

維安養寶刹大覺攸□. 三輩高升. 夕孕金華

列宿猶□於海滴. 晨遊玉沼世燈彊喩於河

沙. 良以. 十方爰來四生利往. 雖騰光而普示.

終稽首而偏心. 故其竺國皇州自今觀古. 彼

則鉅賢至聖. 咸舒藻以爲盟(文殊普賢. 天親龍樹聖賢之□. 或別譯願)

經數:一九六八

經名:往生淨土決疑行願二門

頁數:一四五

上	欄

(文. 或著在經論非此備載)此則覺德鴻儒盡□女而作誓(且首從普)

(世東林淨社. 劉雷等十八賢泊一百二十三人同誓. 遺

民屬詞其後冠蓋之士. 德望之僧. 潔志之俗富於編簡)目

玆□向綿續唱和相尋. 誠爲道德之通[&FFFF]#. 常

樂之直濟者也. 但世多創染割截未識方隅

忽愚問津靡□濫吹. 或攘臂排爲小敎. 或大

笑斥作權乘. 以其言旣反經人惑常典. 易不

云乎. 居其室出其言不善. 則千里之外違之.

肉其邇者乎. 遂輒述往生淨土決疑行願二

門. 詞愧不文理存或當視菽?而且辨○涇

渭而永分. 剪伊蘭之臭林. 植□檀之香幹. 信

解行願原始要終不數千言. 而能備擧者實

玆二門矣

第一決疑門(一疑師. 二疑法. 三疑自)

第二行願門(一禮懺門. 二十念門. 三繫緣門. 四衆福門)

第一決疑門者. 疑爲信障. 世間小善尙不能

成. 肉菩提大道乎. 或曰. 天台智者已有釋十

疑論. 何須此文. 然略由三意

一者上爲王臣宰官生信樂者. 幾務少暇難

尋廣文. 今擧大[&FFFF]#及略出行相. 易披覽故. 易

修行故. 二者論中多隨事釋難. 唯第二第三略

附理立. 且事旣無盡疑亦□窮. 今直明一理

爲諸法源. 指源則流可識矣. 三者正對說者.

反經乖理自損損他. 故於第二疑法中. 簡小

取大明白權實. 使來者不惑. 至於道安和尙

往生論六卷. □感法師群疑論七卷. 道綽禪

師安樂集三卷. 慈敏三藏淨土慈悲集三卷.

源信禪師淨土集二卷. 古今諸師歸心淨域

者. 或製疏解經. 或宗經造論. 或隨情釋難.

或伽陀讚揚. 雖殊途同歸而各陳所見. 動盈

中	欄

編帙尋究良難. 今[&FFFF]#彼百家以三疑收盡. 然

文出天台止觀非取臆說. 一者疑師. 二者疑

法. 三者疑自. 一疑師者. 師有二種. 一邪外

等師. 倒惑化人非所承也. 二正法之師. 復有

凡聖因果. 凡及因位容有未了. 猶淸辨謂今

彌勒未是遍知. 俟龍華道後方復問津. 卽其

事也. 今顯示西方今□向者. 唯果佛聖師. 釋

迦如來及十方諸佛. 出廣長舌說誠實言. 讚

勸往生. 更何所惑. 二疑法者. 佛法有二. 一

者小乘不了義法. 二者大乘了義法. 大乘中

復有了不了義. 今談淨土唯是大乘了義中

了義之. 法也. 且小乘經部括盡貝晝. 曾無一

字讚勸往生他方淨土. 故天親論云. 女人及

根缺二乘種不生. 此卽明據也. 問小彌陀經

等. 皆說彼國有聲聞弟子. 及[&FFFF]#音王經云. 佛

母名殊勝妙顔. 亦應復有女人. 答佛母恐指

初降生時. 成正覺已國土隨淨. 必無女人其

母. 或轉成男子. 如此方龍女. 或復命終如悉

達母. 有人注論引此經文. 而云彼土亦有女

人者非也. 聲聞如觀經疏及十疑論和會. 今

明大乘復有三種. 一者三乘通敎. 此則門雖

通大類狎二乘. 又當敎菩薩. 雖復化他淨佛

國土. 化畢還同二乘歸於永滅. 淨土深理非

彼所知. 非了義也. 二者大乘別敎. 此明大乘

獨菩薩法. 雖談實理道後方證因果. 不融淨

土則理外. 修成萬法乃不由心具. 雖塵劫修

道廣遊佛刹. 指彼淨土因果. 但是體外方便.

斯亦未了. 三者佛乘圓敎. 此敎詮旨圓融因

果. 頓足佛法之妙. 過此以往不知所裁也. 經

下	欄

曰. 十方諦心更無餘乘. 唯一佛乘斯之謂與.

是則大乘中大乘. 了義中了義. 十方淨穢卷

□同在於刹那. 一念色心羅列遍收於法界.

□天眞本具非緣起新成. 一念旣然一塵亦

爾. 故能一一塵中一切刹. 一一心中一切心.

一一心塵復互周. 重重無盡無障□. 一時頓

現非隱顯. 一切圓成無勝劣. 若神珠之頓含

衆寶. 猶帝[&FFFF]#之交映千光. 我心旣然生佛體

等. 如此則方了□神億刹實生乎. 自已心中

孕質九蓮豈逃乎. 刹那際內苟或事理攸隔

淨穢相妨. 安令五逆凡夫十念便登於寶土.

二乘賢輩□心卽達於金池也哉. 信此圓談

則事無不達. 昧斯至理則觸類皆迷. 故華嚴

經云. 心如工□師. 造種種五陰. 一切世間中.

無不從心造(造通二種. 一者理具名造. 十界依正一念

頓足. 二者變起名造. 全理緣起知無不爲)

如心佛亦爾. 如佛衆生然. 心佛及衆生是三

無差別(實由三無差. 別方得感應道交. 悲願相攝共變

各變因果方成. 若但知一理無差不. 曉諸法互

具則. 未善圓旨)

又起信論云. 所言法者謂衆生心(直指凡心)是心卽

攝一切世間(六凡法界)出世間法(四聖法界也. 攝義亦二種一理具二事造□攝

十界. 十界之內身土淨穢何法不在)依於此心顯示摩訶衍義(摩訶衍大乘也

若非此心安堪乘運)

十六觀云. 諸佛如來是法界身. 入一切衆生

心想中. 乃至是心作佛是心是佛. 又般舟三

昧經云. 佛是我心是我心見佛. 是我心作佛

等. 談斯旨者. 大乘卷中粲然可擧. 至若法華

妙部. 如來親記往生. 華嚴頓談普賢躬陳□

向. 是知彌陀因地. 觀此理而大誓普收. 釋迦

果成稱此理而廣舌深讚. 十方三世莫不咸

經數: 一九六八

經名:往生淨土決疑行願二門

頁數: 一四六

上	欄

然. 問如上所明妙理圓極. 爲世人盡須觀行

然始生耶. 答此不然也. 今但直決疑情. 令知

淨土百寶莊嚴九品因果. □在衆生介爾心

中. 理性具足方得. 今日往生事用隨願自然.

是則旁羅十方不離當念. 往來法界正協唯心.

[&FFFF]#信常流執此. 非彼其行願之相. 正在次門

非此所. 問肉九品生相各有行類. 上輩三品

須解須行. 故文云. 汝行大乘解第一義. 卽其

人矣. 若今之學者見賢思齊. 企金座而高升.

唯妙觀而是託. 若其中下之流六品生因. 只

是精持禁戒行世仁慈. 乃至下下品生本是

惡逆. 十念精誠便生彼國. 但能知有淨土盡

可□心. 苟不然者. 寧容九品之差降也(世人縱云淨土

出大乘敎. 不能如上約敎甄簡. 寧逃混濫未足決疑)

三疑自者. 問曰. 我是博地凡夫世緣纏蓋. 云

何此身生諸淨土. 入賢聖海同正定聚耶. 釋

曰. 若了如上法性虛通. 及信彌陀本願攝受.

但勤功福寧俟問津. 肉十念者得生. 唯除五

逆及謗正法. 又定心十念逆謗亦生. 今幸無

此惡. 而正願志心. 夫何惑矣

第二正修行願門者. 略開四門. 一者禮懺門.

二者十念門. 三者繫緣門. 四者衆福門. 所以

但四門者. 修行整足唯須此四. 何者先禮佛

懺悔. 淨除業障身心皎潔. 故第一門如淨良

田. 次修十念定心成行. 立願要期植往生正

因. 故第二門如下種子. 次使繫心愛護長養

滋發芽莖. 故第三門如[&FFFF]#以膏雨. 次假衆福

助令繁茂. 使速成華果. 故第四門如灌以肥

□. 是知能具修此四行者. 最上最勝. 然相由

中	欄

雖爾. 若或少暇. 但隨修三二一者. 皆生彼國.

以四門中各有行願. 皆是正因故也. 又亦可

於六齋日修禮懺法. 於日日中修十念法. 以

十念是淨因要切必不可廢. 後二門任力所

能. 若不然者但隨所欲. 任意行之四門今當

說

第一禮懺門者. 應日日早晨於常供養道場

中. 冠帶服飾端莊謹肅. 以佛像前手自燒香.

合掌定心作是. 唱云

一切恭謹一心頂禮常住三寶(存心遍禮十方三世一切佛法僧寶. )

(拜起兩膝著地. 手執香爐燒衆名香. 唱云)

願此香煙雲遍滿十方界. 無邊佛土中無量

香莊嚴. 具足菩薩道成就如來香(唱已冥心少頃遍運香雲供養

三寶. 普熏衆生咸生淨土想. 已置香爐起作一禮.

起已合掌曲躬懇切想面對彌陀及一切佛. 而讚歎曰)

如來妙色身	世間無與等

無比不思議	是故今頂禮

如來色無盡	智慧亦復然

一切法常住	是故我歸依

大智大願力	普度於群生

令捨熱惱身	生彼淸□國

我今淨三業	歸依及禮讚

願共諸衆生	同生安樂刹(讚願

已卽便禮佛. 一一存心專對唱云)

一心頂禮常寂光淨土阿彌陀如來淸淨妙法

身遍法界諸佛

一心頂禮實報莊嚴土阿彌陀如來微塵相海

身遍法界諸佛

一心頂禮方便聖居土阿彌陀如來解脫相嚴

身遍法界諸佛

下	欄

一心頂禮西方安樂土阿彌陀如來大乘根界

身遍法界諸佛

一心頂禮西方安樂土阿彌陀如來十方化往

身遍法界諸佛

一心頂禮西方安樂土觀世音菩薩萬億紫金

身遍法界菩薩摩訶薩

一心頂禮西方安樂土大勢至菩薩無邊光智

身遍法界菩薩摩訶薩

一心頂禮西方安樂土淸淨大海衆滿分二嚴

身遍法界聖衆(卽以兩膝□地. 手執香爐燒香. 至誠而唱是言)

我今普爲四恩三有法界衆生. 悉願斷除三障

歸命懺悔(起禮復□地. 執手爐唱云)

至心懺悔. 我弟子(某甲)及法界衆生. 從無始世

來. 無明所覆顚倒迷惑. 而由六根三業習不

善法. 廣造十惡及五無間一切衆罪. 無量無

邊說不可盡. 十方諸佛常在世間. 法音不絶.

妙香充塞. 法味盈空. 放淨光明照觸一切. 常

住妙理遍滿虛空. 我無始來. 六根內盲三業

昏闇. 不見不聞不覺不知. 以是因緣長流生死

經歷惡道. 百千萬劫永無出期. 經云. 毘盧遮

那遍一切處. 其佛所住名常寂光. 是故當知

一切諸法無非佛法. 而我不了隨無明流. 是

則於菩提中見不淸淨. 於解脫中而起纏縛.

今始覺悟. 今始改悔. 奉對諸佛彌陀世尊發

露懺悔. 當令我與法界衆生三業六根. 無始

所作現作當作. 自作敎他見聞隨喜. 若憶不

憶. 若識不識. 若疑不疑. 若覆若露. 一切重罪

畢竟淸淨. 我懺悔已. 六根三業淨無瑕累. 所

修善根悉亦淸淨. 皆悉□向莊嚴淨土. 普與

經數: 一九六八

經名: 往生淨土決疑行願二門

頁數: 一四七

上	欄

衆生同生安養. 願阿彌陀佛常來護持. 令我

善根現前增進. 不失淨因. 臨命終時身心正

念. 視聽分明. 面奉彌陀與諸聖衆. 手執華臺

接引於我. 一刹那頃生在佛前. 具菩薩道廣

度衆生同成種智(懺悔發願已. 歸命禮阿彌陀佛及一切三寶應具三說. 若時促及事

迫一說亦得. 次旋繞法或三

□或七□. 乃至多□. 口稱云)

南無阿彌陀佛  南無觀世音菩薩	南無大

勢至菩薩

南無淸淨大海衆菩薩摩訶薩(或三或七或多. 如是稱念. 隨意所欲

不拘遍數. 次至佛前三自歸. 唱云)

自歸於佛當願衆生體解大道發無上心

自歸於法當願衆生深入經藏智慧如海

自歸於僧當願衆生統理大衆一切無□和南

聖衆

次至別座誦經(誦彌陀經或十六觀經. 若都不誦得經文. 卽一心稱阿彌陀佛名. 量時而止.

或更□向

結撮亦得)

第二十念門者. 每日淸晨服飾已後. 面西正

立合掌連聲. 稱阿彌陀佛盡一氣爲一念. 如

是十氣名爲十念. 但隨氣長短不限佛數. 惟

長惟久氣極爲度. 其佛聲不高不低. 不緩不

急調停得中. 如此十氣連屬不斷. 意在令心

不散專精爲功故. 名此爲十念者. 顯是藉氣

束心也. 作此念已. 發願□向云

我弟子(某甲)一心歸命極樂世界阿彌陀佛. 願

以淨光照我慈誓攝我. 我今正念稱如來名

經十念頃. 爲菩提道心生淨土. 佛昔本誓若

有衆生欲生我國. 至心信樂乃至十念. 若不

生者不取正覺. 唯除五逆誹謗正法. 我今自

憶此生已來. 不造逆罪不謗大乘. 願此十念

中	欄

得入如來大誓海中. 承佛慈力衆罪消滅淨

因增長. 若臨欲命終自知時至. 身不病苦心

無貪戀. 心不倒散如入禪定. 佛又聖衆手

持金臺來迎接我. 如一念頃生極樂國. 華開

見佛卽聞佛乘. 頓開佛慧廣度衆生滿菩提

願(作此願已. 便止不必禮拜. 要盡此一生不得

一日暫廢. 唯將不廢自要其心得生彼國)

第三繫緣門者. 凡公臨私養歷涉緣務. 雖造

次而常內心不忘於佛及憶淨土. 譬如世人切

事繫心. 雖經歷語言去來坐臥種種作務. 而

不妨密憶前事宛然. 念佛之心亦應如是. 或

若失念數數攝還. 久久成性任運常憶. 楞嚴

經云. 譬如有人一專爲憶(譬佛常念衆生)一人專念(譬衆生念佛)

二人相憶二憶念深如是. 乃至從生至生同

於形影不相乖異. 十方如來憐念衆生如母

憶子. 若子逃逝雖憶何爲. 子若憶母如母憶

時. 母子歷生不相違遠. 若衆生心憶佛念佛.

現前當來必定見佛去佛不遠. 不假方便自

得心開. 如染香人身有香氣. 如此繫心任運

常遮一切惡念. 設欲作惡. 憶佛之故惡不能

成. 縱使隨惡作惡業時心常下□. 如身有香

自然離臭. 又復覺心微起惡念卽便憶佛. 以

佛力故惡念自息. 如人遇難. 心彼彊援必得

[&FFFF]#脫. 又若見他受苦時. 以念佛心憐愍於彼

願其離苦. 若斷刑獄以念佛故生憫念心. 雖

依王法當密作願云. 我行王法非我本心. 願

生淨土誓相救濟. 凡歷一切境界若善若惡.

由心憶佛皆心念作願. 故普賢願王云. 作一

切惡皆不成就. 若作善業皆悉和合. 卽此意

爾. 如是相續念佛在心. 能辨一切淨因功德.

下	欄

恐煩披覽不復具說. 誠哉此門爲益最大

第四明衆福門者. 普賢觀經云. 若國王大臣

欲懺悔重罪者. 當修行五事. 一者但當正心

不謗三寶不障出家. 不爲梵行人作惡留難

(於持戒四衆勿行汚行)

二者孝養父母奉事師長. 三者正法治國不

邪枉人民. 四者於六齋日○諸境內. 力所及

處令行不殺(嚴禁漁捕及誡姦□. 六齋日者. 白月初八日四天王使者巡世. 十四日四王太子巡.

十五日四天大王親巡. 黑月二十三日二十九日三十日巡世. 准上白月次第終而復始. 若四王親

下一切諸天星

宿鬼神俱時隨從. 若遇修福齋戒者. 諸天相

慶. 卽爲此人注祿添算. 護持福業令其成就)

五者當深信因果. 信一實道知佛不滅. 此與

十六觀經三福大同. 但普賢觀正爲王臣故.

特引用此. 亦是三世諸佛淨土正因. 若出家

四衆應具依觀經三福爲行. 當自檢文但隨

作一福□須. 卽時若心念若口言. 作意□向

方成淨因. 爾勸修者於此四種法門. 必須繫

日專持修習. 方可自期定生淨土. 此之四行

卽是學習念佛三昧往生正因. 經云. 行此三

昧者. 現身得見阿彌陀佛及二菩薩. 若人但

聞佛名二菩薩名. 永除無量劫生死之罪. 何

肉憶念. 若念佛者. 當知此人. 是人中芬陀利

華. 觀音勢至爲其勝友. 當坐道場生諸佛家.

此人現世. 彼佛常遣無數化佛無數化觀世

音化大勢至. 及娑婆世界常有二十五菩薩晝

夜擁護. 若行住坐臥若一切時處. 不令惡鬼

得便. 不受一切災難. 常爲國王大臣一切人

民之所宗奉. 所得功德. 一念之間不可算數.

如佛之辯不能稱揚. 除彼不肖人. 孰聞不信

樂

經數: 一九六九

經名: 樂邦文類卷第一

頁數: 一四八

上	欄

往生淨土決疑行願二門

1樂邦文類序

昔善逝愍群生之旋復於諸苦趣也. 指樂邦

令歸依. 列聖幽讚. 宿耆受生者不一. 載諸竺

墳. [&FFFF]#如星陳. 及後之宗焉者漸遠. 率以聲色

心. 而不知心諸心. 故大監示以惟心. □知欲

得淨土. 當淨其心. 是善逝說觀佛.  而示是心

是佛之旨也. 是具三心十心. 而往生之方也.

是法藏發勝願. 其心寂靜. 志無所著之因行

也. 及後之宗焉者漸遠. 率弟視九品. 恬嬉具

縛. 夫恬嬉具縛. 則諸佛不必出世而度生. 而

群生之流浪無已也. 不心諸心. 則愈心愈遠.

三聖之觀. 皆外遂於相也. 聖人因病以致藥.

衆生因藥而滋疾. 可不哀耶. 是故稱樂邦. 所

以使理卽者. 緣般若而修證. 拯流浪於苦輪

也. 言唯心. 所以使觀行者. 本法身而解脫. 見

三聖於眞常也. 善逝指人以寶藏. 大鑒啓之

以元□. 大鑒示人以因華. 善逝接人以果地

也. 披其華而遺其果. 猶夫無華矣. 有其藏而

不能啓. 猶夫無藏矣. 事樂邦者. 能外夫唯心

耶. 古今吾心之古今也. 延極三世而不可際

也. 刹界吾心之刹界也. 廣被無邊而不可窮

也. 淨而四聖. 染而六凡. 吾心之四聖六凡也.

不曰唯心. 將安所而心樂邦也. 誠知. 唯心必

不能無事於樂邦也. 蠢爾含生. 遠自無始. 於

中	欄

無生而妄生. 於無我而執我. 三縛十使. 習染

久矣. 非藉濟願船棲靈聖域. 則菩薩尙迷於

隔陰. 聲聞有昧於出胎. 乃下焉者. 而可自期

不退哉. 文殊七佛導師也. 無生忍非不證也.

而受記往生.  善財一生圓曠劫之果者也. 第

一義非不聞也. 而發願導歸. 不事樂邦. 將何

修而盡惟心之妙也. 吾心中之阿彌陀佛. 於

因地所莊嚴. 吾心之勝土爲樂邦. 原我之初.

與阿彌陀佛無二無別. 我則迷而流浪. 爲佛

心中之衆生. 佛則覺而修證. 爲衆生心中之

佛耳. 我心卽佛心. 我不可得而我也. 佛心

卽我心. 佛不可得而他也. 不可得而他之佛.

念念度生. 無間於我. 而衆生執不可得而我

之幻我. 背覺合塵. 役役而顚冥於三界. 悲夫.

故盡修乎樂邦者. 所以盡修乎吾心也. 盡修

乎吾心. 所以遠離顚倒. 而證我所同於阿彌

陀佛者也. 諸佛別無所證. 全證衆生本性耳.

凡阿彌陀佛所具足. 我亦具足. 不離我心故.

樂邦非相. 卽我心故. 非空無相. 卽相非相故.

卽相非相. 則依正皆眞. 生佛同體矣. 依正皆

眞. 生佛同體. 則樂邦之過去尊音王如來. 未

嘗入滅. 未來功德山王如來. 久已成佛. 現在

阿彌陀如來. 在十萬億佛刹外. 而靡所隔也.

八萬四千隨形好. 隨念隨見. 我心非住. 彼佛

不來. 如鏡中燈. 如水中月. 鏡非攬燈. 燈自現

鏡. 月非入水. 水常含月. 在在爾. 法法爾. 女

相常觀而非觀. 寶臺無生而往生. 若然者. 謂

之惟心乎. 謂之樂邦乎. 吾不得而知也. 鹿亭

上人. 梓宋曉師所集樂邦文類. 乞予言辨其

下	欄

卷. 遂爲稽首佛祖. 抒臆見而卑之

賜進士出身吏部尙書武英殿大學士海虞

嚴訥撰

2樂邦文類序

周道旣往. 百家各以其說爭迪於世. 久之浸

息. 獨儒老釋三之敎. 幾於□行. 大率皆主於

勸善戒惡. 其言不同. 而其歸則一. 然釋宗比

道家爲尤盛. 余未嘗讀佛書. 初無心□佛. 惟

是諸惡莫作衆善奉行之戒. 不敢須臾去心.

佛之本意似不出此. 世有習西方淨土之敎

者. 其說曰. 凡夫生於五濁惡世. 業[&FFFF]#□覆.

生死不能出. 苦海不能停. 大雄氏不得已. 而

偏指一方. 使人繫心專注. 果由是而之則達

無方所矣. 雖然不得其門而入. 亦徒爲耳. 曾

不知此法本乎一心一心所主必見於善故.

佛指示曰. 是心作佛. 是心是佛. 諸佛正遍知

海. 從心想生. 是故應當一心繫念. 若因是而

論. 則彌陀果覺卽我性是極樂遐方卽我心.

是一念到處應用無虧. 亦何高下遠近之有

哉. 比丘宗曉. 留心敎典. 類成此書 其大藏

經論. 古今儒釋所著. 無非西方淨土敎門. 或

闡揚奧義. 以警未達. 或明示顯應. 以誘方來.

至於長行短偈片言隻字. 無一不備. 其善用

身心可尙矣. 一日持以示余. 且有請曰. 某留

心於此有年. 將以刊板化一爲多廣示學者.

□得一言冠其首. 使人起信起修. 則某克苦編

經數:一九六九

經名:樂邦文類卷第一

頁數:一四九

上	欄

鏤不爲枉矣. 余取其書讀之. 諸家所示. 頗有

深趣. 眞可以發明往生大旨. 啓迪人之善心.

徐復究其理. 蓋人固有之性. 本自明白. 無始

迷妄不貪則吝. 緣此病根是生衆苦. 若令離

苦惱而獲安隱. 當以是而對治之. 譬如神醫

用藥. 病根旣去則本體如初. 又如明鏡受塵.

□摩有力. 則本明如舊. 夫如是則此書眞復

性還元之策. 豈可寢之哉. 鳴呼道在邇不必

心諸遠. 事在易不必心諸難. 昔無著師. 禮五

臺見文殊說偈有曰. 寶塔畢竟化爲塵. 一念

淨心成正覺. 佛法無量斯言蔽諸佛土旣以

心爲本. 其務西歸者. 惟當善淨其心而已矣.

斷無□術焉

慶元庚申中元日敷文閣學士宣奉大夫致

仕汪大猷序

樂邦文類卷第一  1(幷序)

四明石芝沙門宗曉編次

2乾道中德壽宮親灑宸女. 大書蓮社二字. 賜

防禦使浙西路總管張□. 龍□鳳□八法俱

全. 眞希世河洛之瑞也. 竊惟高宗皇帝. 以唐

虞之化甄陶天下. 功成不居. 脫□萬乘. 退藏

之暇. 游心內典. 且欲追還廬阜念佛之風. 故

有斯擧焉. 歷考自古帝王興隆釋敎. 或建立

塔廟者有之. 或□譯經論者有之. 或廣度僧

尼者有之. 而未嘗聞操染翰發揮淨邦. □

一切人升出五濁. 如吾聖君者. 至今薄海內

中	欄

外宗古立社. 念佛之聲洋洋乎盈耳. 乃知至

德如風. 民應如草. 有不期然而然者矣. 請試

論之

我佛能仁誕生迦維. 不戀金輪寶位. 直向雪

山宴坐. 旣成道已. 隨機闡化故. 使大小偏圓

敎法有殊. 最後法華高會一道無偏. 開彼權

乘悉歸眞實. 故出世本懷. 至是始暢矣. 又念

將來之世人. 根暗鈍不能自心出離. 唯彌陀

本願. 取土極樂. 可以橫截愛河徑超佛地故.

於諸大乘經. 殷勤勸往者不一. 斯蓋如來異

妙方便. 診[&FFFF]#比淪. 父去留藥之謂耳. 然大敎

東流人或未知. 而東晉遠公法師. 神機秀發.

肇開化源. 引水栽蓮. 締結淨社. 爾時預者一

百二十有三人. 劉遺民等十八大賢而爲上

首. 自是念佛三昧之道行焉. □今八百餘載.

遺風遺烈. 凜然尙在. 故得張□所修. 遠踵其

事矣. 然則務學必心師. 進業必託法. 故□社

之興. 專以彌陀爲宗主. 諸經爲司南. 自晉唐

以來. 高僧巨儒. 咸有著述讚美斯事. 雖其間

說義有淺深屬辭有工拙. 譬如萬派東流同

歸滄海. 使夫飮用者咸沾一味焉. (宗曉)侵尋

晩景. 悟世非堅深. 仰高宗皇帝. 道參天地. 德

邁Ｃ軒. 猶乃宣揚至敎. 啓迪群[&FFFF]#. 肉愚□□

僧倫. 敢怠思修之路乎. 由是囊括諸經. 網羅

衆製. 伏而讀之. 意圖良導. 雖微辭奧旨未易

窺測. 然硏味有年. 粗亦識其梗槪. 重念. 隋珠

和璧爲天下之至寶. 苟□[&FFFF]#而藏諸. 則人孰

得而共之. 遂於假日. 卽其所得次而編之. 始

於經□終乎詩詞. 凡十有四門. 總二百二十

下	欄

餘首. 析爲五卷. 目曰樂邦文類. 蓋倣儒家柳

宗直西漢文類之作也. 其有集之不盡. 當有

與吾同志者續焉時

經(凡四十六處)

3大藏專談淨土經論4目錄

法華經  彌陀跡中化緣之始

悲華經  三聖因願授記名號

出生菩薩經  彌陀因行成就衆生

無量壽經   法藏發願莊嚴妙土

彌陀偈經   彌陀本願取土之相

首楞嚴經   大勢至獲念佛圓通

鼓音王經	彌陀國城父母親屬

阿彌陀經	極樂過十萬億佛土

阿彌陀經	七日不亂感佛往生

觀無量壽經	行三種業得生西方

觀無量壽經	初修日觀送想西方

觀無量壽經	第八像觀約心觀佛

觀無量壽經	具三種心卽得往生

觀無量壽經	下品下生十念功成

觀無量壽經	韋提侍女皆得往生

阿彌陀經	以疑惑心生西方界邊

無量壽經	不了佛智胎宮受生

菩薩處胎經	生染著心墮懈慢國

平等覺經	淨土聲聞修行證果

無量壽經	揀五逆謗法不得往生

無量壽經	三輩修因往生之相

無量壽經	較量二土修善不同

無量壽經	往生淨土菩薩衆多

無量壽經	法滅留經百歲度人

經數: 一九六九

經名: 樂邦文類卷第一

頁數: 一五○

上	欄

無量壽經	勸各精進努力心之

無量壽經	無量壽佛光明普照

無量壽經	寶□飮食自然盈滿

華嚴經	較量二土晝夜長短

文殊說般若經    修一行三昧專稱佛名

般舟經  修佛立三昧專念彌陀

方等大集經	修佛立三昧中道觀法

華嚴經  解脫長者得唯心念佛門

華嚴經  依普賢願得生極樂

法華經  聞經修行卽得往生

大寶積經	發十種心得生極樂

隨願往生經	娑婆濁惡偏讚西方

大集日藏經	念佛隨心見大見小

目連所問經	無量壽國易往易取

十往生經	念佛之人菩薩守護

觀佛三昧經	佛記文殊當生極樂

文殊發願經	文殊發願心生極樂

入楞伽經	佛記龍樹往生樂國

善信摩親經	善信厭女心生西方

首楞嚴經	約情想多少論報高下

守護國界主經    命終善惡感報優劣

□(凡1一十道)

無量壽修觀行供養儀軌(此儀軌中錄出三□如下)

無量壽如來拳印眞言

無量壽如來根本印眞言

無量壽如來心眞言

鳥瑟□沙最勝總持經(此經中錄出一□如下)

無量壽如來總持法門

不空○索神變眞言經(此經中錄出三□如下)

中	欄

一字眞言  溥遍解脫心眞言	不空大灌

頂光眞言

2彌陀不思議神力3傳

拔一切業障根本得4生

論(凡六處)

無量壽論  往生偈及五門修法

毘婆沙論  念佛爲易行道

大智度論  樂多集功德者心生淨國

大智度論  釋迦彌陀各有淨穢國土

大乘起信論  娑婆不値佛專勸5念

思惟要略法  利鈍二根觀佛相好

阿彌陀佛尊號

6大藏專談淨土經論7目錄

8余編類斯文. 所以先示經論者. 欲修淨業人

務本故也. 其諸經論皆散在大藏. 今載經題

函號. 以助□閱之易耳

佛說無量淸淨平等覺經一部二卷  乃字函

後漢月支三藏支婁迦讖譯

無量淸淨平等覺. 卽無量壽佛異號也. 淸

淨平等四字壽字意也. 覺卽佛之華言

佛說阿彌陀經一部二卷   9乃字函

吳月支三藏支謙譯

此經亦名阿彌陀三10耶三佛薩樓佛檀過

度人道經

佛說無量壽經一部二卷  乃字函

曹魏三藏康僧鎧譯

此經更有晉永嘉年中竺法護所譯之本.

藏中今缺. 天台觀經疏所指大本. 卽法護

所譯也

下	欄

大寶積經無量壽如來會卷第十七十八  師

字函

大唐三藏菩提流志譯

寶積總方等諸大乘經四十九會.

第七卽無量壽會也

佛說大乘無量壽莊嚴經一部三卷  兵字函

大宋大宗朝西天三藏法賢奉詔譯

11以上五經. 其平等覺與阿彌陀. □譯出法

藏比丘二十四願. 無量壽與大寶積會. 則

譯出四十八願. 世有單本. 四十八願經一

卷. 此乃於無量壽經錄出. 非別有本也. 又

無量壽莊嚴經. 譯出三十一願. 輔行曰. 願

數不同部異見別不須和會. 然細讀五經.

大槪起盡皆同. 似同梵本. 但譯師之異. 廣

略隨宜耳. 而荊溪謂. 部異見別者. 則顯佛

說. 是同隨機不等. 至於結集□譯皆不同

也. 然則同異之說. 未敢定判覽者詳之. 五

譯之中. 文相頗明. 取曹魏本以故. 祖師諸

文多引用之

佛說阿彌陀經一卷  養字函

姚秦三藏法師鳩摩羅什譯

天台觀經疏. 指此經爲小本. 前無量壽經

爲大本. 觀無量壽佛經. 處兩經之間. 義當

中本

稱讚淨土佛攝受經一卷  養字函

大唐三藏法師玄□譯

以上二經同本異譯. 12秦本列六方諸佛稱

讚. 唐譯具有十方諸佛稱讚. 此亦譯師. 適

時廣略不同. 龍舒淨土文謂. 秦本脫去四